  Майя Бывальцева Выль ар азьын Удмуртстат лыдъяз, кӧня тыр усёзы элькунамы улӥсьёслы «Оливье» но «Сельдь под шубой» салатъёс. Соос дунъёслэн воштӥськемзылэн аспӧртэм индикаторъёсыз луо. 2020-тӥ арын «Оливье» салатэз дасяны кулэ луись сиёнъёс ӧжытсэ 302 манет сылӥзы, кылем арын сярысь 30 манетлы тросгес «Оливье» салатлэсь дунзэ лыдъян понна ӧнерчиос сяме пырем рецептъёсты инъет каризы: сылалтэм огреч (400 грамм), вож кӧжы (380 грамм), картофка (500 грамм), ӵужкужман (200 грамм), курегпуз (4 штука), пӧзьтэм колбаса (300 грамм), майонез (200 грамм), сугон (100 грамм). Сылалтэм чорыген салат 244 манет тыр усиз, миым сярысь 19 манетлы дуногес «Сельдь под шубой» салатлэсь дунзэ озьы ик сяме пырем рецептъя лыдъязы: ӵужкушман (500 грамм), гордкушман (500 грамм), картофка (500 грамм), майонез (200 грамм), сугон (200 грамм), сельдь чорыглэн филеез (500 грамм). Ар ӵоже дуноязы: картофка – 31 процентлы, ӵужкушман – 24 процентлы, курегпуз – 20 процентлы, бакса сиёнъёслэсь консерваос – 15 процентлы, майонез – 13 процентлы, сылалтэм сельдьлэн филеез – 5 процентлы. Со дыре ик пӧзьтэм колбаса 0,5 процентлы дунтэмаз, гордкушман – 0,6 процентлы, сугон – 0,1 процентлы. Тодэ вайытом, Удмуртиын сиён-юонъёслы дунъёсты чакланъя координаци кенеш кылдытӥзы.  Тегъёс: Ижкар Удмуртстат дунъёснотарифъёс Удмуртия сиён-юонъёс Выльар  